
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 956 


25 Ιουλίου 2001 


ΑΠΟΦΑΣΕΙ Σ 

Αριθ. 1211.2/11/2001 

Κατάταξη-Εκπαίδευση Αξιωματικών Λιμενικού Σώματος 
Ειδικότητας Τεχνικών. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Την παράγραφο 1 του άρθρου 2 του Ν. 2935/2001 
(162 Α'). 

β) Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Άρθρο 1 
Ειδικότητες 

Οι ειδικότητες των Αξιωματικών Λιμενικού Σώματος 
Τεχνικών καθορίζονται ως εξής: 

Ναυπηγού Μηχανολόγου Μηχανικού, 

Μηχανολόγου Μηχανικού, 

Ηλεκτρολόγου Μηχανικού, 

Ηλεκτρονικού Μηχανικού, 

Τοπογράφου Μηχανικού, 

Μηχανικού Παραγωγής και Διοίκησης, 

Μηχανικού Χωροταξίας και Περιφεριακής Ανάπτυξης, 
Χημικού Μηχανικού, 

Πολιτικού Μηχανικού, 

Αρχιτέκτονα Μηχανικού, 

Μηχανικού Ηλεκτρονικών Υπολογιστών και Πληροφο¬ 
ρικής, 

Μηχανικού Ηλεκτρονικών Υπολογιστών Τηλεπικοι¬ 
νωνιών και Δικτύων, 

Μηχανικού Περιβάλλοντος. 

Άρθρο 2 

Προκήρυξη διαγωνισμού 

1. Ο διαγωνισμός για την κατάταξη Τεχνικών Αξιωμα¬ 
τικών στο Λιμενικό Σώμα διενεργείται μετά από προκή¬ 
ρυξη του Αρχηγού Λ.Σ. και η επιλογή των υποψηφίων γίνε¬ 
ται σύμφωνα με τις διατάξεις της παρούσας. 

2. Στην προκήρυξη ορίζονται: 

α) Ο αριθμός εκείνων που θα εισαχθούν στη Σχολή και 
οι ειδικότητες τους 

β) Τα απαιτούμενα κατά περίπτωση προσόντα, 
γ) Τα απαιτούμενα δικαιολογητικά, ο χρόνος και ο τρό¬ 
πος υποβολής τους. 


δ) Η διαδικασία, ο χρόνος, ο τόπος των υγειονομικών 
εξετάσεων και ο τρόπος επιλογής των υποψηφίων μόρια. 

ε) Κάθε άλλη αναγκαία λεπτομέρεια. 

Άρθρο 3 

Γ ενικά προσόντα υποψηφίων 

Οι υποψήφιοι/ες πρέπει να έχουν τα ακόλουθα προσό¬ 
ντα: 

α) Να είναι Έλληνες πολίτες εγγραμμένοι/ες στα μη¬ 
τρώα αρρένων ή Δημοτολόγια της Χώρας και ηλικίας μέ¬ 
χρι τριάντα ετών, η οποία δεν πρέπει να συμπληρώνεται 
κατά την 31η Δεκεμβρίου του έτους διενέργειας του δια¬ 
γωνισμού. 

β) Να μην έχουν καταδικαστεί για τέλεση ή απόπειρα 
κακουργήματος ή των εγκλημάτων ανυποταξίας, λιποτα¬ 
ξίας, προσβολών του πολιτεύματος, προδοσίας της χώ¬ 
ρας, προσβολών κατά της πολιτειακής εξουσίας, κατά 
της ελεύθερης άσκησης των πολιτικών δικαιωμάτων, πα¬ 
ραχάραξης, κιβδηλείας, πλαστογραφίας, ψευδορκίας, 
ψευδούς καταμήνυσης, ψευδούς ανωμοτί κατάθεσης, 
απιστίας περί την Υπηρεσία, παράβασης καθήκοντος, αν¬ 
θρωποκτονίας εκτός της προερχομένης από αμέλεια, κα¬ 
τά της γενετήσιας ελευθερίας και οικονομικής εκμετάλ¬ 
λευσης της γενετήσιας ζωής, συκοφαντικής δυσφήμη- 
σης, κλοπής, υπεξαίρεσης, εκβίασης, απάτης, απιστίας, 
επαιτείας, αλητείας, δωροδοκίας, καταπίεσης, ναρκωτι¬ 
κών, ζωοκλοπής, ζωοκτονίας, λαθρεμπορίας, παράνομης 
αλιείας, ή οποιουδήποτε άλλου εγκλήματος από δόλο 
τελεσθέντος, για το οποίο επιβλήθηκε ποινή φυλάκισης 
τουλάχιστον τριών μηνών. 

Να μην έχουν στερηθεί των πολιτικών τους δικαιωμά¬ 
των, έστω και αν έχει λήξει ο χρόνος που ορίστηκε για τη 
στέρησή τους. 

Να μην τελούν υπό απαγόρευση ή δικαστική αντίληψη, 
ούτε να τους έχει επιβληθεί με απόφαση δικαστηρίου πε¬ 
ριορισμός σε σωφρονιστικό ψυχιατρικό κατάστημα (ανα¬ 
μορφωτικά ή θεραπευτικά μέτρα). 

Να μην διώκονται ως φυγόποινοι ή φυγόδικοι για τα πα¬ 
ραπάνω αδικήματα. 

γ) Οι άνδρες να είναι στρατολογικά εντάξει. 

δ) Οι υποψήφιοι, άνδρες και γυναίκες εξεταζόμενοι από 
την Ανωτάτη του Ναυτικού Υγειονομική Επιτροπή (ΑΝΥΕ) 
να κριθούν κατάλληλοι/ες σύμφωνα με τις διατάξεις του 
Π.Δ. 426/1984 (150 Α'). 

ε) Να έχουν ανάστημα τουλάχιστον 1,70μ. οι άνδρες και 
1,65μ. οι γυναίκες. 

στ) Να έχουν πτυχίο ανώτατης Πολυτεχνικής Σχολής 
(Πανεπιστημιακός Τομέας), της ημεδαπής ή πτυχίο αντί¬ 
στοιχο και ισότιμο Σχολής της αλλοδαπής. 

Άρθρο 4 

Δικαιολογητικά συμμετοχής και υποβολή αυτών 

Οι υποψήφιοι/ες που επιθυμούν να καταταγούν προς 
πλήρωση των εκάστοτε προκηρυσσομένων θέσεων, υπο¬ 
βάλλουν απευθείας στο Υπουργείο Εμπορικής Ναυτιλίας 
(ΔΠΟΕΚ-Α') τα ακόλουθα δικαιολογητικά: 
α) Αίτηση συμμετοχής. 

β) Επικυρωμένο φωτοαντίγραφο δελτίου αστυνομικής 
ταυτότητας (δύο όψεις). 

γ) Υπεύθυνη Δήλωση του Ν. 1599/86 στην οποία να δη¬ 
λώνεται ότι έχουν όλα τα νόμιμα προσόντα-προϋποθέ- 
σεις συμμετοχής στο διαγωνισμό όπως αυτά αναφέρο- 
νται στη σχετική προκήρυξη και ότι τα αναγραφόμενα 
στοιχεία και προϋποθέσεις-προσόντα που δηλώνονται 
στην αίτησή του/της είναι αληθή. 

δ) Επικυρωμένο φωτοαντίγραφο του πτυχίου του Πο- 
λυτεχνίου. 

ε) Βεβαίωση ή Πιστοποιητικό της οικείας Σχολής που να 
προκύπτει ο γενικός βαθμός του πτυχίου, εφόσον δεν 
αναγράφεται στον τίτλο σπουδών. 

στ) Επικυρωμένο φωτοαντίγραφο Τίτλου αναγνώρισης 
και ισοτιμίας του πτυχίου από το ΔΙΚΑΤΣΑ για τους απο¬ 
φοίτους ισότιμων Σχολών της αλλοδαπής, συνοδευόμενο 
από επίσημη βεβαίωση του ιδίου Κέντρου για την αντι¬ 
στοιχία του βαθμού. 

ζ) Όσοι κατέχουν μεταπτυχιακό τίτλο σπουδών ή διδα¬ 
κτορικό τίτλο προσκομίζουν επικυρωμένο φωτοαντίγρα¬ 
φο. Οι κάτοχοι τίτλων αλλοδαπής προσκομίζουν βεβαίω¬ 
ση αναγνώρισης και ισοτιμίας από το ΔΙΚΑΤΣΑ 
η) Όσοι υποψήφιοι δηλώσουν στην αίτηση τους ότι 
έχουν τίτλους ξένης γλώσσας επιπέδου ΡΓοίίοίθηογ ή και 
Ι_ο\λ/γθ για την Αγγλική ή αντιστοίχους τίτλους γνώσης της 
Γαλλικής, της Γερμανικής, της Ιταλικής ή της Ισπανικής 
γλώσσας καταθέτουν φωτοαντίγραφα των τίτλων επικυ¬ 
ρωμένα για την γνησιότητά τους από τον μορφωτικό ακό¬ 
λουθο της οικείας Πρεσβείας ή το κατά περίπτωση αρμό¬ 
διο όργανο (Βρετανικό Συμβούλιο, Ελληνοαμερικανική 
Ένωση κ.λπ). 

Οι αναγνωρισμένοι φορείς που έχουν εκδώσει τους 
προαναφερόμενους τίτλους επιπέδου ΡΓοίίοίθηογ είναι οι 
ακόλουθοι: 

ί) Για την Αγγλική: Τα Πανεπιστήμια ΟαπιόΓίάρθ ή ΜίοΓιί- 

93Π. 

ϋ) Γ ιατην Γ αλλική: Το Πανεπιστήμιο Θθ ΡθΓίε-δοΓόοηηθ, 
τίτλοι ΘίρΙοπίθ Θ’θίυάθδ Ρταηοαίεθε -2 ϋορΓθ (Θ.Α.Ι-.Ρ). 

ίϋ Για την Γερμανική: Το Ινστιτούτο ΘΟΕΤΗΕ (Γκαίτε) 
για το ΌΒΌ33Ε3 ΘΕυδΘΗΕδ 3ΡΒΑΘΗΘΙΡΙΟΜ. 

ίν) Για την Ιταλική: Το Ιταλικό Ινστιτούτο Αθήνας - Θεσ¬ 
σαλονίκης για το ΟίρΙοηηαευρθΓίοΓΘ (ΡΘΓίθζίοηαπίθηΙο) Θι 
ϋης)υ3 ΘυΙΙυΓθ Ιί3ΐί3Π3. 

ν) Για την Ισπανική: Το Ινστιτούτο Θερβάντες για το 
ΘΕΙ_Ε δυΡΕΒΙΟΒ. 

Επιπέδου ΡΒΟΡΙΟΙΕΝΘΥ λογίζονται και οι κάτοχοι πτυ¬ 
χίου ή διπλώματος αντιστοίχου ξενόγλωσσου Τμήματος ή 
Σχολής Πανεπιστημιακού Τομέα της ημεδαπής ή ισοτί¬ 
μου της αλλοδαπής ή πτυχίου τριτοβάθμιας εκπαίδευσης 
ή μεταπτυχιακού τίτλου σπουδών της χώρας στην οποία 
ομιλείται η αντίστοιχη γλώσσα ή απολυτηρίου σχολείου 
Δευτεροβάθμιας εκπαίδευσης, της αλλοδαπής ή αντι¬ 
στοίχου ξενόγλωσσου σχολείου της ημεδαπής, οι οποίοι 


θα πρέπει να καταθέσουν επικυρωμένο για την γνησιότη¬ 
τά του τον τίτλο σπουδών. 

Επιπέδου Ι_Ό\Λ/ΕΒ: 

ί) Για την Αγγλική: Τα πανεπιστήμια ΘΑΜΒΒΙΘΌΕ 
(ΕΟννΕΒ-ΡΙΒδΤ ΘΕΒΤΙΡΙΘΑΤΕ ΙΝ ΕΝΌϋδΗ) και ΜΙΘΗΙ- 
ΌΑΝ (πτυχίο ΜΙΘΗΙΘΑΝ ΘΕΒΤΙΡΙΘΑΤΕ ΟΡ ΘΟΜΡΕΤΕΝ- 
ΘΥ ΙΝ ΕΝΌϋδΗ). 

ϋ) Γ ια την Γ αλλική: το Γ αλλικό Ινστιτούτο (πτυχίο ΘΕΒ- 
ΤΙΡΙΘΑΤΕ ή ΘΙΡΙΟΜΕ ΟΈΤΙΙϋΕδ ΘΕ Ι_Α ΕΑΝΌϋΕ ΡΒΑΝ- 
ΘΑΙ3Ε (ΘΕΕΡ ΙθγΘΕΘΒΕ). 

ίϋ) Για την Γερμανική: Το Γερμανικό Ινστιτούτο Γκαίτε 
(πτυχίο ΖΕΝΤΒΑΕΕ ΜΙΤΤΕίδΤϋΡΕΝΡΒυΕΡυΝΌ (ΜΙΤΤΕΙ 
δΤυΡΕ). 

ίν) Γ ιατην Ιταλική: Το Ιταλικό Ινστιτούτο (πτυχίο ΘΙΡΙ_0- 
ΜΑ ΘΙ ϋΝΌΙΙΑ ΙΤΑϋΑΝΑ). 

ν) Για την Ισπανική: Το Ινστιτούτο Θερβάντες (πτυχίο 
ΒΑδΙΘΟ). 

θ) Όσοι έχουν πλήρη απασχόληση στην ειδικότητά τους 
βεβαίωση του εργοδότη από την οποία αποδεικνύεται αυ¬ 
τή καθώς και αντίστοιχη βεβαίωση του οικείου ασφαλιστι¬ 
κού φορέα. Σε περίπτωση προγραμμάτων απόκτησης ερ¬ 
γασιακής εμπειρίας του ΟΑΕΔ, βεβαίωση εργοδότη και 
βεβαίωση του ΟΑΕΔ για τον ακριβή αριθμό των ημερομι¬ 
σθίων. 

Άρθρο 5 

Έλεγχος δικαιολογητικών 

1. Ο έλεγχος των δικαιολογητικών των υποψηφίων 
ενεργείται από τριμελή Επιτροπή Αξιωματικών, που ορί¬ 
ζεται με απόφαση του Αρχηγού Λ.Σ και στην οποία Πρόε¬ 
δρος είναι ανώτερος αξιωματικός Λ.Σ. και δύο Αξιωματι- 
κοι'Τεχνικοί (Τ) Λ.Σ. ως μέλη. Καθήκοντα γραμματέα εκτε- 
λεί κατώτερος Αξιωματικός Λ.Σ. 

Η Επιτροπή συντάσσει Πρακτικό στο οποίο περιλαμβά¬ 
νονται αυτοί/ες των οποίων τα δικαιολογητικά δεν πλη¬ 
ρούν τις προϋποθέσεις - απαιτήσεις της Προκήρυξης και 
δεν έχουν δικαίωμα συμμετοχής στο διαγωνισμό. Τ ο Πρα¬ 
κτικό αυτό υποβάλλεται στο ΥΕΝ/ΔΠΟΕΚ-Α' και σχετική 
ανακοίνωση αναρτάται στο χώρο ανακοινώσεων του 
Υ.Ε.Ν. 

2. Όσοιπληρούντις προϋποθέσεις παρουσιάζονται χω¬ 
ρίς άλλη ειδοποίηση στον τόπο την ημερομηνία και ώρα, 
που θα ορίζονται σαφώς στην προκήρυξη για υψομέτρη¬ 
ση ενώπιον της Επιτροπής Ελέγχου Δικαιολογητικών και 
εφόσον δεν έχουντο απαιτούμενο ύψος αποκλείονται της 
επιλογής. Η ανωτέρω Επιτροπή συντάσσει Πρακτικό το 
οποίο υποβάλλεται έγκαιρα στο ΥΕΝ/ΔΠΟΕΚ-Α'. Σχετική 
ανακοίνωση αναρτάται στον χώρο ανακοινώσεων του 
Υ.Ε.Ν. 

3. Στη συνέχεια οι υποψήφιοι/ες υποβάλλονται σε υγει¬ 
ονομικές εξετάσεις και παραπέμπονται στην ΑΝΥΕ, η 
οποία αποφαίνεται για την υγειονομική τους καταλληλό¬ 
τητα. Η υγειονομική εξέταση των υποψηφίων ενεργείται 
σύμφωνα με το Π.Δ. 426/1984. Αν υποψήφιος/αδεν κριθεί 
ακατάλληλος αποκλείεται της περαιτέρω διαδικασίας. 
Για όσους αποκλείονται σχετική ανακοίνωση αναρτάται 
στο χώρο ανακοινώσεων του Υ.Ε.Ν. 

Άρθρο 7 

Αξιολόγηση υποψηφίων-Διαδικασία επιλογής 

1. Γ ιατην αξιολόγηση των υποψηφίων συγκροτείται τρι¬ 
μελής Επιτροπή Επιλογής και Κατάταξης που συγκροτεί¬ 
ται με απόφαση του Αρχηγού Λ.Σ. και αποτελείται από 
Ανώτατο Τεχνικό (Τ) Αξιωματικό Λ.Σ. ως Πρόεδρο και μέ- 

λη δύο Ανώτερους Τεχνικούς (Τ) Αξιωματικούς Λ.Σ. Κα¬ 
θήκοντα Γραμματέα ασκεί κατώτερος Αξιωματικός Λ.Σ. 
Αν δεν υπάρχει Ανώτατος Τεχνικός (Τ) Αξιωματικός Λ.Σ., 
τότε μπορεί να μετέχει στην Επιτροπή ως Πρόεδρος Ανώ¬ 
τατος Αξιωματικός Λ.Σ. Γ ενικών Υπηρεσιών. 

2. α). Η αξιολόγηση και ο καθορισμός της σειράς κατά¬ 
ταξης των υποψηφίων πραγματοποιείται μηχανογραφι¬ 
κά, ανά ειδικότητα και προσδιορίζεται από το γενικό βαθ¬ 
μό του πτυχίου τους, ο οποίος πολλαπλασιάζεται επί τον 
συντελεστή χίλια (1000). 

β. Στα ανωτέρω μόρια προστίθενται τρεις χιλιάδες 
(3.000) μόρια για κάθε τίτλο σπουδών για όσους κατέχουν 
αναγνωρισμένους τίτλους ξένων γλωσσών Αγγλικής, 
Γαλλικής, Γερμανικής, Ιταλικής και Ισπανικής επιπέδου 
ΡΒΟΡΙΟΙΕΝΟΥ όπως αναφέρονται στην παράγραφο 4. 

γ. Δύο χιλιάδες (2.000) επιπλέον μόρια προστίθενται για 
κάθε τίτλο σπουδών για όσους κατέχουν αναγνωρισμέ¬ 
νους τίτλους ξένων γλωσσών Αγγλικής, Γαλλικής, Γερμα- 
νικής, Ιταλικής και Ισπανικής επιπέδου Ι_0\Λ/ΕΒ όπως ανα- 
φέρονται στο άρθρο 4. 

Σε περίπτωση κατοχής τίτλου σπουδών επιπέδου ΡΒΟ- 
ΡΙΟΙΕΝΟΥ και ΙΟΙΛ/ΕΒ στην ίδια γλώσσα, λαμβάνει μόρια 
μόνο για το ΡΒΟΡΙΟΙΕΝΟΥ 

δ. Όσοι είναι κάτοχοι μεταπτυχιακού τίτλου σπουδών 
λαμβάνουν επιπλέον τρεις χιλιάδες (3000) μόρια. 

ε. Όσοι είναι κάτοχοι διδακτορικού τίτλου λαμβάνουν 
επιπλέον έξι χιλιάδες μόρια (6.000). 

στ. Όσοι έχουν πλήρη απασχόληση στην ειδικότητά 
τους προστίθεται αριθμός μορίων ίσος με τον αριθμό των 
πραγματοποιηθέντων ημερομισθίων. 

Η συνολική βαθμολογία ελέγχεται μέχρι χιλιοστού της 
μονάδας. Σε περίπτωση ισοβαθμίας υποψηφίου/ας αυτή 
ρυθμίζεται με την επιλογή του υποψηφίου/ας που έχει την 
μεγαλύτερη ηλικία, σύμφωνα με την ημερομηνία γέννη¬ 
σης. 

Η Επιτροπή Επιλογής και Κατάταξης καταρτίζει τελι¬ 
κούς πίνακες επιλογής κατά ειδικότητες όλωντων συμμε- 
τεχόντων στους οποίους φαίνονται οι βαθμοί αναλυτικά 
και ο συνολικός αριθμός μορίων κάθε υποψηφίου. Ακο¬ 
λούθως συντάσσεται τελικός πίνακας κατατασσόμενων 
και επιλαχόντων ο οποίος θεωρείται από τον Αρχηγό Λ.Σ. 

Άρθρο 8 
Κατάταξη 

1. Οι υποψήφιοι/ες που θα επιλεγούν καλούνται εγγρά- 
φως να παρουσιασθούν σε καθορισμένη ημερομηνία και 
τόπο και πρέπει να υποβάλουν αυτοπροσώπως στο 
ΥΕΝ/ΔΠΟΕΚ-Α' πριν την ημερομηνία κατάταξης τους, τα 
εξής δικαιολογητικά: 

α. Αντίγραφο Ποινικού Μητρώου τύπου Α', 
β. Πιστοποιητικό Εισαγγελικής Αρχής του τόπου κατοι¬ 
κίας του υποψηφίου/ας, στο οποίο να φαίνεται ότι δεν 
διώκεται ως φυγόποινος/η ή φυγόδικος/η, 
γ. Υπεύθυνη δήλωση του Ν. 1599/1986, στην οποία οι 
υποψήφιοι/ες να δηλώνουν ότι δεν έχουν παραπεμφθεί 
σε δίκη για τα προβλεπόμενα στο εδάφιο (β) του άρθρου 
3 αδικήματα από άλλη, εκτός του τόπου κατοικίας τους, 
Εισαγγελική Αρχή της χώρας, 
δ. Πρωτότυπο Πιστοποιητικό Στρατολογικής κατάστα¬ 
σης τύπου Α (προκειμένου περί ανδρών) πρόσφατης ημε¬ 
ρομηνίας έκδοσης, στο οποίο να φαίνεται ότι ο υποψή¬ 
φιος είναι στρατολογικά εντάξει. 

2. Οι επιτυχόντες κατατάσσονται στο Λιμενικό Σώμα με 
το βαθμό του Ανθυποπλοιάρχου Ειδικότητας Τεχνικού 


(Τ). Με απόφαση του Αρχηγού Λ.Σ. διαγράφονται από τον 
πίνακα επιλεγέντων οι υποψήφιοι που δεν προσέρχονται 
προς κατάταξη στην ορισμένη προθεσμία και στη θέση 
τους καλούνται οι επόμενοι κατά σειρά του πίνακα επιλο¬ 
γής της ειδικότητάς τους. 

3. Η κατάταξη διενεργείται με Προεδρικό Διάταγμα που 
εκδίδεται με πρόταση του Υπουργού Εμπορικής Ναυτι¬ 
λίας. Οι κατατασσόμενοι αναλαμβάνουν δεκαετή υπο¬ 
χρέωση παραμονής στο Λιμενικό Σώμα από την κατάταξη 
τους. 

4. Τα δικαιολογητικά των υποψηφίων που δεν κατατάσ¬ 
σονται διατηρούνται στο αρχείο της Υπηρεσίας για έξι (6) 
μήνες και μετά καταστρέφονται, σύμφωνα με τις διατά¬ 
ξεις που ισχύουν κάθε φορά για την εκκαθάριση αρχείων 
εκτός αν υπάρχει εκκρεμής σχετική δίκη ή αίτημα επι¬ 
στροφής. 

Άρθρο 9 
Εκπαίδευση 

1. Οι κατατασσόμενοι στο Λιμενικό Σώμα Αξιωματικοί 
Τεχνικοί παρακολουθούν το Σχολείο Ανθυποπλοιάρχων 
Λ.Σ. (Τ) Τεχνικών χρονικής διάρκειας τεσσάρων (4) μη¬ 
νών. Στους εκπαιδευόμενους παρέχεται ένα (1) μήνα θε¬ 
ωρητική εκπαίδευση κυρίως σε θέματα στρατιωτικής 
αγωγής, ναυτιλιακής και λιμενικής νομοθεσίας, καθώς και 
τρίμηνη πρακτική εκπαίδευση. Η θεωρητική εκπαίδευση 
περιλαμβάνει και πενθήμερη περίοδο προπαίδευσης, 
όπου μετά το πέρας αυτής δίνεται ο προβλεπόμενος όρ¬ 
κος και συντάσσεται το πρωτόκολλο ορκωμοσίας. 

2. Η θεωρητική εκπαίδευση πραγματοποιείται στις 
εγκαταστάσεις της Σχολής Λιμενοφυλάκων και η πρακτι¬ 
κή εκπαίδευση στις Διευθύνσεις του Κλάδου Ελέγχου 
Εμπορικών πλοίων, στη Διεύθυνση Προστασίας Θαλασ¬ 
σίου Περιβάλλοντος και στη Διεύθυνση Λιμένων και Λιμε¬ 
νικών Έργων. 

3. Η όλη εκπαίδευση των Ανθ/ρχων Λ.Σ. Τεχνικών τελεί 
υπό την εποπτεία και ευθύνη του Διοικητή της Σχολής Λι¬ 
μενοφυλάκων, που διατηρεί παράλληλα και τα κύρια κα¬ 
θήκοντα του ή άλλου οριζόμενου απότον Αρχηγό Αξ/κού. 
Ως επιτηρητής κατά την διάρκεια της θεωρητικής εκπαί¬ 
δευσης ορίζεται ο Υποδιοικητής της Σχολής Λιμενοφυλά¬ 
κων, εφόσον είναι ανώτερος Αξιωματικός, ο οποίος δια¬ 
τηρεί παράλληλα και τα κύρια καθήκοντά του, ή άλλος 
οριζόμενος Αξ/κός με διαταγή του Αρχηγού Λ.Σ. Κατά την 
διάρκεια της πρακτικής εκπαίδευσης, ορίζεται ως επιτη¬ 
ρητής με διαταγή Αρχηγού Λ.Σ., ανώτερος Αξ/κός Λ.Σ. Τε¬ 
χνικός. 

4. Κατά τη διάρκεια της θεωρητικής εκπαίδευσης διδά¬ 
σκονται βάσει εβδομαδιαίου ωρολογίου αναλυτικού προ¬ 
γράμματος διδασκαλίας που καταρτίζεται με μέριμνα της 
Σχολής Λιμενοφυλάκων, τα ακόλουθα μαθήματα: 

Α. Με βαθμολογία 

1. Δημόσιο και Ιδιωτικό Ναυτικό Δίκαιο 

2. Λιμενική Αστυνομία 

3. Στοιχεία Ποινικού Δικαίου 

4. Στοιχεία Ποινικής Δικονομίας 

5. Βασικές Συνταγματικές Διατάξεις -Στρατιωτικός Ποι¬ 
νικός Κώδικας (ΣΠΚ) 

6. Δίκαιο Θάλασσας 

7. Νομοθεσία και Κανονισμοί Λ.Σ. 

8. Ναυτική Τέχνη 

Β. Χωρίς βαθμολογία 

1. Πεζικές Ασκήσεις (Βολές-ασκήσεις με ξίφος κ.λ.π) 

2. Διαλέξεις 

3. Εκπαιδευτικά ταξίδια και επισκέψεις. 

4. Θέματα Εθνικής Ασφάλειας - Ναρκωτικά. 

5. Σωστικά και Πυροσβεστικά μέσα Α' και Β' Κύκλου (δι¬ 
δάσκονται στη Σχολή Σωστικών και Πυροσβεστικών μέ¬ 
σων Ασπροπύργου). 

Κάθε εργάσιμη ημέρα περιλαμβάνει έξι ώρες διδασκα¬ 
λίας των 45 λεπτών καθεμία. 

5. α) Στο τέλος της θεωρητικής εκπαίδευσης, οι εκπαι¬ 
δευόμενοι Αξ/κοί Λ.Σ. (Τ) υποβάλλονται σε τελικές γρα¬ 
πτές εξετάσεις στα μαθήματα με βαθμολογία σε όλη την 
ύλη που έχουν διδαχθεί, βάσει προγράμματος εξετάσεων 
που καταρτίζεται από τον Διοικητή της Σχολής Λιμενοφυ¬ 
λάκων. Οι εξετάσεις πραγματοποιούνται μέχρι δύο (2) μα¬ 
θήματα κάθε ημέρα. 

β) Κατά τις γραπτές εξετάσεις ο αρμόδιος κατά μάθημα 
καθηγητής καθορίζει τρεις (3) ομάδες θεμάτων από την 
διδαχθείσα ύλη. 

Η κάθε ομάδα περιλαμβάνει τουλάχιστον τρία (3) θέμα¬ 
τα. Οι ομάδες των θεμάτων υπογράφονται από τον αρμό¬ 
διο καθηγητή και τον Διοικητή της Σχολής. 

Στους εξεταζόμενους δίδεται για ανάπτυξη μία ομάδα 
θεμάτων η οποία επιλέγεται με κλήρωση ενώπιον των εξε- 
ταζομένων λίγο πριν την καθορισμένη ώρα εξετάσεων. 
Κάθε θέμα δύναται να περιέχει περισσότερες από μία 
ερωτήσεις. Εφόσοντα θέματα δεν είναι βαθμολογικά ισο¬ 
δύναμα ο καθηγητής υποχρεούται να έχει προσδιορίσει 
εκτωνπροτέρωντη βαθμολογική αξία κάθε θέματος. 

γ) Τα θέματα αναπτύσσονται σε τετρασέλιδο χαρτί εξε¬ 
τάσεων που φέρει στην επάνω δεξιά γωνία την σφραγίδα 
της Σχολής με την υπογραφή του Διοικητή και στο επάνω 
αριστερό μέρος του διπλό αδιαφανές επικάλυμμα (χαρτί) 
στον καλυπτέο χώρο του οποίου ο εξεταζόμενος υποχρε¬ 
ώνεται να γράψει ευανάγνωστα το ονοματεπώνυμο του 
και να το καλύψει στο τέλος της εξέτασης κατά την παρά¬ 
δοση του γραπτού. 

Κάτω από την σφραγίδα της Σχολής, τοποθετείται ειδι¬ 
κή σφραγίδα για αναγραφή της βαθμολογίας του καθη¬ 
γητή και υπολοίπων μελών της Επιτροπής και του μέσου 
όρου αυτών. 

δ) Μετά την λήξη κάθε γραπτής εξέτασης ο αρμόδιος 
καθηγητής βαθμολογεί τα γραπτά και τα παραδίδει στο 
Διοικητή της Σχολής. 

Η βαθμολογία του γραπτού γίνεται σε ακέραιους αριθ¬ 
μούς από 0 - 20. Ο βαθμός καταχωρείται στο γραπτό με 
ερυθρά μελάνη αριθμητικώς και ολογράφως και υπογρά¬ 
φεται από τον καθηγητή. 

Τ ο γραπτό βαθμολογείται στην συνέχεια από τον επιτη¬ 
ρητή Αξ/κό Λ.Σ. της θεωρητικής εκπαίδευσης και τον Δι¬ 
οικητή της Σχολής και εξάγεται ο μέσος όρος των τριών 
βαθμών που είναι ο τελικός βαθμός του γραπτού. Σε πε¬ 
ρίπτωση διαφοράς στη βαθμολογία πάνω από τέσσερις 
(4) μονάδες μεταξύ των βαθμολογητών ορίζεται από τον 
Διοικητή ως αναβαθμολογητής καθηγητής του ιδίου ή συ¬ 
ναφούς μαθήματος, του οποίου η βαθμολογία είναι και η 
τελική. Τα γραπτά φυλάσσονται στη Σχολή Λιμενοφυλά¬ 
κων για ένα εξάμηνο μετά την παρέλευση του οποίου κα- 
ταστρέφονται. 

ε) Ο μέσος όρος των βαθμών των μαθημάτων με βαθ¬ 
μολογία αποτελεί και το βαθμό επιδόσεως του κάθε εξε¬ 
ταζόμενου κατά την θεωρητική εκπαίδευση. 

6. Μετά την λήξη της θεωρητικής εκπαίδευσης οι 
Ανθ/ρχοι Λ.Σ. Τεχνικοί πραγματοποιούν πρακτική εκπαί¬ 
δευση διάρκειας 66 εργασίμων ημερών στις Διευθύνσεις 


του Κλάδου Ελέγχου Εμπορικών Πλοίων, Διεύθυνση Προ¬ 
στασίας θαλασσίου Περιβάλλοντος, Διεύθυνση Λιμένων 
και Λιμενικών Έργων και στη Λιμενική Αρχή Πειραιά, υπό 
την επιτήρηση του επιτηρητή Αξ/κού Λ.Σ. Τεχνικού σε θε¬ 
ματικά αντικείμενα συναφή με την ειδικότητά τους και 
σύμφωνα με αναλυτικό πρόγραμμα που καταρτίζεται από 
τον επιτηρητή τους. 

7. α) Στο τέλος της πρακτικής Εκπαίδευσης κάθε εκπαι¬ 
δευόμενος βαθμολογείται στα ΑΤΟΜΙΚΑ ΠΡΟΣΟΝΤΑ σε 
κλίμακα από 0 έως 20, από Επιτροπή που αποτελείται: 
από τους Διοικητή της Σχολής Λ/Φ, τον Επιτηρητή θεω¬ 
ρητικής εκπαίδευσης και τον επιτηρητή Πρακτικής εκπαί¬ 
δευσης Αξ/κό Λ.Σ. Τεχνικό. Ο μέσος όρος των βαθμολο¬ 
γιών των παραπάνω αποτελεί τη βαθμολογία κάθε εκπαι¬ 
δευόμενου στα ΑΤΟΜΙΚΑ ΠΡΟΣΟΝΤΑ. 

β) Για την εκτίμηση του βαθμού των ΑΤΟΜΙΚΩΝ 
ΠΡΟΣΟΝΤΩΝ λαμβάνεται υπόψη η παράσταση, η συμπε¬ 
ριφορά, η πειθαρχικότητα, η ειλικρίνεια, η αξιοπρέπεια, 
το ήθος, η ψυχραιμία, η κατάσταση υγείας, το θάρρος 
γνώμης, η ευσυνειδησία, η προσαρμογή στη στρατιωτική 
και ναυτική εκπαίδευση και η εν γένει διαγωγή που επέ- 
δειξε ο Ανθ/ρχος Λ.Σ. Τεχνικός σε όλη τη διάρκεια της εκ¬ 
παίδευσής του (θεωρητική και πρακτική). 

8. Η τελική σειρά επιτυχίας και αρχαιότητας μεταξύ των 
Ανθ/ρχων Λ.Σ. Τεχνικών καθορίζεται από την βαθμολογία 
που προκύπτει από τον μέσο όρο του βαθμού επιδόσεως 
της θεωρητικής εκπαίδευσης και των Ατομικών Προσό¬ 
ντων. Σε περίπτωση ισοβαθμίας αρχαιότερος λογίζεται ο 
εκπαιδευόμενος που συγκέντρωσε μεγαλύτερο κατά σει¬ 
ρά, βαθμό επίδοσης κατά την θεωρητική εκπαίδευση. 

9.0 Διοικητής της Σχολής συμπληρώνει σύμφωνα μετά 
ανωτέρω, μερικούς και τελικούς Πίνακες αποτελεσμάτων 
της βαθμολογίας σε δύο αντίτυπα καιτους υποβάλλει στη 
Διεύθυνση Προγραμματισμού Οργάνωσης & Εκπαίδευ¬ 
σης, η οποία μετά από σχετικό έλεγχο προκαλεί την επι¬ 
κύρωση τους από τον Υπουργό Εμπορικής Ναυτιλίας. 

10. Με απόφαση του Αρχηγού Λ.Σ. ορίζονται: 

α) Το «αναλυτικό πρόγραμμα εκπαίδευσης των κατα- 
τασσόμενων Ανθ/ρχων Λ.Σ. Τεχνικών». Στο πρόγραμμα 
αυτό περιλαμβάνονται (1) η διδακτέα ύλη κάθε μαθήμα¬ 
τος (2) οι διατιθέμενες ώρες για διδασκαλία και εξετάσε¬ 
ων κάθε μαθήματος (3) ο διατιθέμενος χρόνος για εκπαι¬ 
δευτικά ταξίδια και επισκέψεις και κάθε άλλη αναγκαία λε¬ 
πτομέρεια. 

β) Το διδακτικό προσωπικό, που υποδεικνύεται από τη 
Διεύθυνση Προγραμματισμού Οργάνωσης και Εκπαίδευ¬ 
σης, αποτελείται από εν ενεργεία Αξ/κούς των Ενόπλων 
Δυνάμεων, του Λιμενικού Σώματος και Σωμάτων Ασφα¬ 
λείας ή Μόνιμους Πολιτικούς Υπαλλήλους Υπουργείων 
και καθηγητές. Τ ο οριζόμενο διδακτικό προσωπικό, δικαι¬ 
ούται την αποζημίωση που προβλέπεται από τις ισχύου- 
σες κάθε φορά διατάξεις για τους διδάσκοντες στις Σχο¬ 
λές Λιμενικού Σώματος. 

11. Στους κατατασσόμενους Ανθ/ρχους Λ.Σ. Τεχνικούς 
απονέμεται μετά το τέλος της εκπαίδευσής τους το σχε¬ 
τικό πτυχίο, το περιεχόμενο του οποίου περιλαμβάνεται 
στο επισυναπτόμενο υπόδειγμα και ξίφος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 24 Ιουλίου 2001 

Ο ΥΠΟΥΡΓΟΣ 

ΧΡΗΣΤΟΣ ΠΑΠΟΥΤΣΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




